《次韵二首》
宋代·叶茵

几载江湖兄弟心，老夫吟了听君吟。
休论聚散时难易，要识推敲意浅深。
书静床头便竹简，风清墙角度松琴。
山灵应是驰山檄，知向孤山何处寻。

作者简介：吴江笠泽人，字景文。不慕荣利，萧闲自放，名其所居曰“顺适堂”，与徐玑、林洪相唱和。其诗闲雅清矫，与魏野、林逋风格相近，如《古意》、《竹风水月》等多为淡泊清雅之作。著《顺适堂吟稿》五卷。